दिनै सानसेयावनो करना भाइरासनि साग्लोबनाया बांनायनि सायाव बांनो हमदों बे बायदि समाव गोबां राज्योआवनो लकडाउन आरो नाइट कारफिउबो होनो हमदों नाथाय आसामनि नखर मन्थ्रि, सावस्रि आरो सोलोंथाइ मन्थ्रि हेमान्ता बिस्व चर्मा बिथांआ आसामाव लकडाउन जाया एबा अफस्वनानो गैया होननानै बुंदों |दिनै सानसेयावनो भारताव से लाख’निबो बारा करना जिउसाजों साग्लोब जानाय सुबुं मोनो आरो बेनो बुधबारखालि निफ्राइ 600 सो सुबुंङा करना जिउसाजों साग्लोब जानानै जिउ खहा जादों आरो राज्यो सरकारा गासैबो राज्योफोरखौ करना जिउसानि नियामखौ मानिना सोलिनो थाखाय खावलायदों | भारत हादोराव दासिम 8, 70, 77, 474 करना बिजि होबाइ |